**Sveriges Television AB** (**SVT)** er en svensk statlig eid allmennkringkaster for tv med historie tilbake til 1956. SVT drifter fem tv-kanaler: flaggskipskanalene SVT 1 og SVT 2, og nisjekanalene SVT Barnkanalen, Kunskapskanalen og SVT 24. I tillegg driver kringkasteren tilbud som SVT Text, SVT Play, Öppet arkiv og nettstedet svt.se. SVT finansieres gjennom en individuell allmennkringkastingsavgift som alle svensker over 18 år betaler via skatten. Før 2019 ble driften finansiert av en årlig tv-linsens som var obligatorisk for alle husstander med fjernsyn. 

SVT er organisert som et aksjeselskap som eies av Förvaltningsstiftelsen för SR, SVT och UR. Stiftelsens styre består av en regjeringsutnevnt styreleder og tolv medlemmer som skal speile den politiske sammensetningen i Riksdagen. Per desember 2018 er Helena Stålnert styreleder i stiftelsen. Styreleder for SVT er Anna-Karin Celsing, mens Hanna Stjärne er administrerende direktør. SVT har sitt hovedkvarter i TV-huset i Stockholm. Det svenske kringkastingssystemet er i stor grad sammenfallende med allmennkringkastere som britiske BBC og norske NRK, men i motsetning til NRK er den svenske radioorganisasjonen og tv-organisasjonen skilt ut i separate selskaper: SR og SVT. Frem til 1979 var imidlertid radio og tv underlagt samme selskap, Sveriges Radio, men de to organisasjonene, samt Utbildningsradion, ble skilt ut i egne selskaper i 1979.

Selv om SVT ble etablert i 1979, har selskapet historie tilbake til 1950-årene. Svenske myndigheter vedtok å innføre prøvesendinger for fjernsyn i 1954, og de første prøvesendingene startet 29. oktober samme år. Regulære sendinger startet 4. september 1956 under navnet *Radiotjänst*. De første sendingene ble formidlet via den nye Nacka-senderen ved Stockholm. I 1969 startet andrekanalen STV 2 sendinger, og førstekanalen ble omdøpt til *TV1*. De to søsterkanalene skulle stimulere til konkurranse til seernes beste. SVT hadde tv-monopol i Sverige frem til 1992, da den kommersielle kanalen TV4 startet sendinger. I tillegg hadde satellittkanalen TV3 forsynt svenske seere med svenske programmer og innhold siden 1987. Siden 2007 har SVTs kanaler sendt i HD-kvalitet, som en av de første i verden. Tross konkurransen har SVT behold posisjonen som den største tv-kringkasteren i landet, med en samlet markedsandel på 37 prosent i 2017, mot TV4-konsernets 33 prosent.

Tilbud
------

SVTs logoer.
### Kanaler

SVT sender fem kanaler:

* SVT 1
* SVT 2
* SVT 24
* SVT Barnkanalen
* Kunskapskanalen

### Andre tjenester

* svt.se – SVTs nettside på internett
* SVT Play – SVTs nett-tv-tjeneste
* Öppet arkiv – SVTs tv-arkiv-tjeneste på nett.
* SVT Text – SVTs tekst-tv-tjeneste. En prøveversjon av SVT Text ble lansert 12. mars 1979, med permanent drift året etter. Tjenesten har blant annet programoversikter, nyheter, sportsresultater og filmanmeldelser og værmeldinger.

Programmer
----------

SVT produserer et vidt spekter av programmer.

### Underholdning

På underholdningssiden er SVT særlig kjent for Melodifestivalen, det svenske svaret på Melodi Grand Prix. Konkurransen arrangeres over flere uker hver vinter med delfinaler på ulike steder i Sverige. Finalen er hvert år blant de mest sette programmene i Sverige med oppimot 4 millioner seere. SVT produserer også hver sommer *Allsång på Skansen* – inspirasjonskilden til norske *Allsang på Grensen*.

### Nyheter og samfunn

Nyheter står for en stor del av SVTs tilbud. Det første nyhetsprogrammet *Aktuellt* startet i 1958. *Rapport* kom i gang i 1969. I 1972 ble *Aktuellt* og *Rapport* to helt skilte nyhetsorganisasjoner uten samarbeid. På 1990-tallet ble sendingene utvidet, samtidig som begge organisasjonene begynte å samarbeide noe. I 2000 ble *Rapport* og *Aktuellt* slått sammen med nystartete SVT 24 og ble én nyhetsorganisasjon. Den 15. januar 2001 byttet begge nyhetsprogrammene sendeplass, hvor Rapport gikk på SVT 1, og Aktuellt gikk på SVT 2. De viktigste sendingene på kvelden er Rapport (kl. 19:30) og Aktuellt (kl. 21.00). Rapport sender kortere nyheter døgnet rundt i de ulike SVT-kanalene. Siden januar 2007 sender Rapport også en spesialsending kl. 21.30 i SVT 24.

Den 19. november 2007 begynte SVT å sende *Nya Aktuellt*, som innebærer at seerne kan følge med redaksjonen på internett, gjennom *Öppen Redaktion*, programmet fikk et nytt studio, og at Jarl Alfredius og Anna Hedenmo ble de to hovedprogramlederne. Programmet går nå bare kl 21 hver søndag til fredag. På lørdager vises *Rapport* i stedet.

### Drama

SVT produserer dramaserier innen flere ulike sjangrer og formater. Blant nyere dramaserier er *Vår tid er nå*, *30 grader i februar* og *Jordskott* – samt såpeoperaer som *Varuhuset*, *Rederiet* og *Andra avenyn*.

Referanser
----------

1. ↑  «Avgiften». *Radiotjänst* **(svensk)**. Arkivert fra originalen 18. august 2019. Besøkt 27. desember 2018.
2. ↑  skatteverket.se, Skatteverket. «Public service-avgift». *www.skatteverket.se* **(svensk)**. Besøkt 27. desember 2018.
3. ↑  «Förvaltningsstiftelsen för SR, SVT och UR – Om stiftelsen». *www.forvaltningsstiftelsen.se*. Arkivert fra originalen 10. februar 2019. Besøkt 27. desember 2018.
4. ↑  «Förvaltningsstiftelsen för SR, SVT och UR – Stiftelsens styrelse». *www.forvaltningsstiftelsen.se*. Arkivert fra originalen 25. januar 2018. Besøkt 27. desember 2018.
5. ↑  «Stjärne ny VD». *SVT Nyheter* **(svensk)**. 16. september 2014. Besøkt 27. desember 2018.
6. ↑  «om radions och televisionens fortsatta verksamhet m.m. Proposition 1977/78:91 - Riksdagen». *www.riksdagen.se*. Besøkt 27. desember 2018.
7. ↑  Sweden, Sveriges Television AB, Stockholm. «Vår historia». *svt.se* **(svensk)**. Besøkt 27. desember 2018.
8. ↑  «TV: Televisionens historia i Sverige». *Popularhistoria.se* **(svensk)**. 9. desember 2002. Besøkt 27. desember 2018.
9. ↑  «Sweden». *Media Landscapes* **(engelsk)**. Besøkt 27. desember 2018.
10. 1 2  «MMS Årsrapport 2017» (PDF). MMS. januar 2018. Arkivert fra originalen (PDF) 4. mars 2018. Besøkt 27. desember 2018. «tabell side 15»
11. ↑  «SVT:s text-tv fyller 35 år». *SVT Nyheter* **(svensk)**. 12. mars 2014. Besøkt 27. desember 2018.
12. ↑  «SVT om tittartappet: "Har inte uppskattats"». *Aftonbladet* **(svensk)**. Besøkt 27. desember 2018.
13. ↑  Skansen.se (27. desember 2018). «Allsång på Skansen – åtta tisdagskvällar i sommar». *Skansen.se* **(svensk)**. Besøkt 27. desember 2018.

Eksterne lenker
---------------

* (sv) Offisielt nettsted Rediger på Wikidata

* (en) Sveriges Television – kategori av bilder, video eller lyd på Commons Rediger på Wikidata
* SVT Hundeparken

| * v
* d
* r
Förvaltningsstiftelsen |
| --- |
| SVT | 

|  |  |
| --- | --- |
| Riksdekkende | 
* SVT 1
* SVT 2
* SVT 24
* SVT Barn
* SVT Play
* svt.se
* Kunskapskanalen
* Öppet arkiv

 |
| Regionale | 
* Norrbotten
* Västerbotten
* Jämtland
* Västernorrland
* Dalarna
* Gävleborg
* Uppsala
* Värmland
* Örebro
* Västmanland
* Stockholm
* Södertälje
* Sörmland
* Väst
* Öst
* Jönköping
* Småland
* Halland
* Blekinge
* Helsingborg
* Skåne

 |

 |
| SR | 
* P1
* P2
* P3
* P4
* Radio Sweden
* Sameradion

 |
| UR | 
* Kunskapskanalen

 |
| Nedlagte | 
* Gävledala
* SVT Extra
* SVT HD
* SVT World

 |

| * v
* d
* r
Medlemmer av Den europeiske kringkastingsunion |
| --- |
| Aktivemedlemmer | 

|  |  |
| --- | --- |
| Aktive | 
* ARD
* ARMR
* ARMTV
* BBC
* BHRT
* BNR
* BNT
* Canal+
* Channel 4
* Duna
* ČRo
* ČT
* CyBC/RIK
* DR
* E1
* ENRS
* ENTV
* ERR
* ERSL
* ERT
* ERTU
* FTV
* GPB
* HRT
* İTV
* ITV
* JRTV
* Kan
* LNC
* LR
* LRT
* LTV
* MRT
* MTV3
* MTVA
* NPO
* NRK
* ORF
* PBS
* PR
* Radio France
* Rai
* ROR
* RT
* RTBF
* RTCG
* RTÉ
* RTL
* RTP
* RTS
* RTSH
* RTVA
* RTVE
* RTVS
* RTVSLO
* RÚV
* S4C
* SER
* SMTV
* SNRT
* SR
* SRG SSR
* STV
* Suspilne
* SVT
* TDA
* TF1
* TG4
* TL
* TRM
* TT
* TV2 (DK)
* TV2 (NO)
* TV4
* TVP
* TVR
* TRT
* UKIB
* UR
* VR
* VRT
* Yle
* ZDF

 |
| Utestengt | 
* BTRK
* C1R
* RM
* RO
* VGTRK

 |
| Tidligere | 
* A3R
* ČTV
* COPE
* Duna TV
* IBA
* JRT
* LJBC
* MR
* MTV
* NERIT
* RMC
* SRo
* STV
* TMC (italiensk)
* TMC (fransk)
* UJRT

 |

 |  |
| Partnere ogdeltakere | 

|  |  |
| --- | --- |
| Partnere | 
* ABC (Australia)
* ABC (USA)
* APM
* Bayrak
* Canal 13 (Chile)
* CBC/SRC
* CBS
* CMG
* ICRT
* IRIB
* KA
* KBS
* La7
* MBC
* Mediaset
* NBAB
* NBC
* NHK
* NPR
* ORTAS
* PARTSO
* RB
* RNZ
* RTHK
* RTM
* SABC
* SBS
* SMG
* TBS
* TEME
* TFM
* TVC
* TVM (Mauritania)
* TVNZ
* WFMT

 |
| Deltakere | 
* Arte
* CAT
* Cellnex
* Euronews
* JP MRD
* RTV
* RTRN
* TV5Monde

 |
| Søkere | 
* 1FLTV
* 2M TV
* KRTC
* QR
* RTK

 |

 |

|  |  |
| --- | --- |
| Oppslagsverk/autoritetsdata | Store norske leksikon **·** Nationalencyklopedin **·** Nationalencyklopedin **·** VIAF **·** LCCN **·** ISNI **·** LIBRIS
 |